ದಬಾಂಗ್-3 ಝಲಕ್ ರಿಲೀಸ್

ಮುಂಬೈ: ಬಾಲಿವುಡ್ ಬಾಯಿಜಾನ್ ಸಲ್ಮಾನ್ ಖಾನ್, ಚಂದನವನದ ಮಾಣಿಕ್ಯ ಸುದೀಪ್ ಜೊತೆಯಾಗಿ ನಟಿಸಿರುವ ಚಿತ್ರ ದಬಾಂಗ್-3. ದಬಾಂಗ್ ಸಿನಿಮಾ ನೂರು ದಿನಗಳ ನಂತರ ರಿಲೀಸ್ ಆಗಲಿದ್ದು, ಚಿತ್ರತಂಡ ಸಣ್ಣದೊಂದು ಝಲಕ್ ನ್ನು ಬಿಡುಗಡೆಗೊಳಿಸಿದೆ.

ಚಿತ್ರದ ಝಲಕ್ ಬಿಡುಗಡೆಗೊಂಡ ಕೆಲವೇ ಕ್ಷಣಗಳಲ್ಲಿ ಸಾಮಾಜಿಕ ಜಾಲತಾಣದಲ್ಲಿ ಟ್ರೆಂಡ್ ಕ್ರಿಯೇಟ್ ಆಗಿದೆ. 17 ಸೆಕೆಂಡ್ ಅವಧಿಯ ವಿಡಿಯೋದಲ್ಲಿ ಸಲ್ಮಾನ್ ಖಾನ್ ಎಂಟ್ರಿ ಎಂದಿನಂತೆ ಮಾಸ್ ಅಭಿಮಾನಿಗಳ ಮನ ಗೆದ್ದಿದೆ. ನಮ್ಮನ್ನ ಸ್ವಾಗತ ಮಾಡಲ್ಲ ನೀವು ಖಡಕ್ ಡೈಲಾಗ್ ನೊಂದಿಗೆ ಸಲ್ಲು ಎಂಟ್ರಿಯಾಗಿದೆ.

ದಬಾಂಗ್ ಶೀರ್ಷಿಕೆಯಲ್ಲಿ ಈಗಾಗಲೇ ಎರಡು ಸಿನಿಮಾಗಳು ಬಿಡುಗಡೆಗೊಂಡಿದ್ದು, ಬಾಕ್ಸ್ ಆಫೀಸ್ ನಲ್ಲಿ ಸದ್ದು ಮಾಡಿದ್ದವು. ಖಡಕ್ ಪೊಲೀಸ್ ಅಧಿಕಾರಿಯಾಗಿ ಸಲ್ಮಾನ್ ಖಾನ್ ಎರಡು ಸಿನಿಮಾಗಳಲ್ಲಿ ನಟಿಸಿದ್ದರು. ಮೂರನೇ ಸಿನಿಮಾದಲ್ಲಿಯೂ ಚುಲ್‍ಬುಲ್ ಪಾಂಡೆಯಾಗಿಯೇ ಸಲ್ಲು ಆಗಮಿಸಲಿದ್ದಾರೆ. ಈ ಚಿತ್ರದಲ್ಲಿ ಕನ್ನಡದ ಸ್ವಾತಿ ಮುತ್ತು ಸುದೀಪ್ ಖಳನಾಯಕನಾಗಿ ಸಲ್ಮಾನ್‍ಗೆ ಠಕ್ಕರ್ ನೀಡಲಿದ್ದಾರೆ. ಪರಭಾಷೆಗಳಲ್ಲಿ ಖಳನಟನಾಗಿ ಖ್ಯಾತಿಯಾಗಿರುವ ಸುದೀಪ್ ತಮ್ಮ ಕಂಚಿನ ಕಂಠದ ಮೂಲಕವೇ ನೋಡುಗರ ಆಕರ್ಷಣೆಯ ಕೇಂದ್ರ ಬಿಂದುವಾಗುತ್ತಾರೆ.

Dabangg 3 ki deewaangi chaayegi ab Kannada mein bhi.
Swagat Toh Karo Humara! #100DaystoDabangg3https://t.co/XWN0YNKEoY@arbaazSkhan @sonakshisinha @saieemmanjrekar @PDdancing @KicchaSudeep @nikhil_dwivedi @SKFilmsOfficial @saffronbrdmedia @AChowksey

— Salman Khan (@BeingSalmanKhan) September 11, 2019

ಗುರುವಾರ ಸುದೀಪ್ ಮತ್ತು ಸುನಿಲ್ ಶೆಟ್ಟಿ ಜೊತೆಯಾಗಿ ನಟಿಸಿರುವ ಪೈಲ್ವಾನ್ ಬಿಡುಗಡೆ ಆಗಲಿದೆ. ಪೈಲ್ವಾನ್ ಸಹ ಸಿನಿ ಅಂಗಳದಲ್ಲಿ ನಿರೀಕ್ಷೆ ಹುಟ್ಟಿಸಿದ್ದ ಚಿತ್ರವಾಗಿದ್ದು, ಸುದೀಪ್ ಕುಸ್ತಿಪಟುವಾಗಿ ನಟಿಸಿದ್ದಾರೆ. ಚಿತ್ರ ಹಿಂದಿ, ಕನ್ನಡ, ತಮಿಳು ಮತ್ತು ತೆಲಗು ಭಾಷೆಗಳಲ್ಲಿ ರಿಲೀಸ್ ಆಗಲಿದೆ.

#Dabangg3Kannada
We kannadigas,, whole heartedly n proudly welcome u @BeingSalmanKhan sir..
People here have always loved u,, now we luv u more for speaking KANNADA.
https://t.co/hvFnQBOczu

— Kichcha Sudeepa (@KicchaSudeep) September 11, 2019